Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 577/11/2204	Piešťany, 6.8.2015
EEČ : 2-18-49-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Piešťany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Piešťany zo dňa 25.10.2013, spisová značka 2 Pv 577/11/2204, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Piešťany zo dňa 25.10.2013, spisová značka 2 Pv 577/11/2204, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry Piešťany číslo 2 Pv 577/11/2204–29 zo dňa 25. októbra 2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX pre prečin ublíženia na zdraví podľa § 158 Trestného zákona na tom skutkovom základe, že 
dňa 04.10.2011, v čase o 07.30 hod. v obci XXXXX, na ul. XXXXX, na ceste    č. XXXXX, v úseku XXXXX km viedol ako vodič osobné motorové vozidlo zn. Škoda Fabia Combi, e.č.: XXXXX v smere od XXXXX na XXXXX, pričom pri futbalovom štadióne neskoro reagoval na vzniknutú situáciu a nedodržal bezpečnú vzdialenosť za už stojacim vozidlom zn. Škoda Felícia, e. č.: XXXXX, v dôsledku čoho ľavou prednou časťou narazil do pravej zadnej časti a vodičke tohto vozidla XXXXX spôsobil ľahké zranenia a to pomliaždenie hlavy s krvnými podliatinami, pomliaždenie hrudnej chrbtice, pomliaždenie bedrovej chrbtice, podvrtnutie krčnej chrbtice, pomliaždenie pravého ramena ťažšieho stupňa, ktoré si vyžiadali dobu liečenia 4-6 týždňov a obmedzenie na obvyklom spôsobe života v trvaní 4 týždne, čím porušil ustanovenie § 17 ods. 1 a § 137 ods. 1, ods. 2 písm. c) zákona č. 8/2009 Z. z. o cestnej premávke a o zmene a doplnení niektorých zákonov. 

Uznesenie nadobudlo právoplatnosť dňa 05.11.2013.

Obvinenému XXXXX bola určená skúšobná doba v trvaní 1 rok a 6 mesiacov, ktorá začala plynúť v zmysle § 216 ods. 2 Trestného poriadku v nadväznosti na § 63 ods. 3 Trestného poriadku dňom 06.11.2013.
	
Po uplynutí skúšobnej doby boli vyžiadané správy o povesti obvineného z Okresného riaditeľstva PZ v Trnave, Okresného dopravného inšpektorátu XXXXX, z Obecného úradu XXXXX a zároveň bol zabezpečený aktuálny odpis registra trestov obvineného a lustrácia v registri priestupkov za účelom rozhodnutia o jeho osvedčení v skúšobnej dobe podmienečného zastavenia trestného stíhania.

Zo zabezpečených listinných materiálov som zistil, že obvinený sa v skúšobnej dobe podmienečne zastaveného trestného stíhania nedopustil iného trestného činu, ako ani priestupku. 

Zo správy Obecného úradu XXXXX vyplýva, že v skúšobnej dobe sa nedopustil protiprávneho konania.

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Mašán
prokurátor